**ВЪПРОСИ И ОТГОВОРИ**

**по процедура чрез подбор на проекти BG14MFOP001-4.004 „Преработване на продуктите от риболов и аквакултури” по мярка 5.4 „Преработване на продуктите от риболов и аквакултури” от Стратегия за водено от общностите местно развитие 2014-2020 г. на МИРГ Високи Западни Родопи: Батак - Девин – Доспат, финансирана по Програмата за морско дело и рибарство 2014 - 2020 г. (ПМДР), одобрени с Докладна записка № 93-5660/19.08.2019 г.**

**от Ръководителя на Управляващия орган на ПМДР**

**Въпрос:**

Здравейте,

Имаме намерение да подготвим проектно предложение по отворената от Вас Процедура за подбор на проекти BG14MFOP001-4.004 „Преработване на продуктите от риболов и аквакултури”, мярка 5.4 „Преработване на продуктите от риболов и аквакултури”.

Ние имаме преработвателно предприятие за аквакултури на територията на МИРГ ВЗР: Батак-Девин-Доспат, но седалището на предприятието ни НЕ е на територията на МИРГ.

В условията за кандидатстване по процедурата е наличен следният текст "Кандидатът/получателят на финансова помощ следва да има седалище и адрес на управление на територията на действие на МИРГ Високи Западни Родопи и да осъществява дейностите по проекта на територията на МИРГ".

Дейностите по проекта, който подготвяме ще бъдат осъществени на територията на МИРГ, но изискване за седалище и адрес на управление на кандидата не е поставено в одобрената СВОМР на МИРГ. Моля да поясните, дали се касае за техническа грешка или има промяна в условията.

Благодарим ви предварително!

С уважение,

Потенциален бенефициент

**Отговор:**

Управляващият орган (УО) на Програмата за морско дело и рибарство (УО) 2014-2020 г. преразгледа изискването кандидатът/получателят на финансова помощ да има седалище и адрес на управление на територията на действие на МИРГ Високи Западни Родопи в Условията за кандидатстване (УК) по процедура за подбор на проекти BG14MFOP001-4.004 „Преработване на продуктите от риболов и аквакултури”. Предвид това, че такова изискване не е заложено в одобрената Стратегия за водено от общностите местно развитие на МИРГ Високи Западни Родопи: Батак – Девин - Доспат, УО на ПМДР счита, че така разписаното в УК изискване е твърде рестриктивно и действително би възпрепятствало сериозни кандидати с качествени проектни предложения да кандидатстват по процедурата. В тази връзка, УО на ПМДР взе решение, че кандидатът може да няма седалище и адрес на управление на територията на действие на МИРГ Високи Западни Родопи, но е задължително той да осъществява дейностите по проекта на територията на МИРГ.